TUIS KENMERKE & FASILITEITE LIGGING FOTOBEELD NUUS BESTUUR
La Clémence is 'n luukse aftreedorpie in die hart van die Kaapse wynlandstreek. Die vierde – en finale – ontwikkelingsfase is tans in volle gang. By voltooiing sal la Clémence 138 huise insluit, elk met volle eiendomsreg. Die argitekontwerpte huise is 'n stylvolle interpretasie van 'n moderne Kaaps-Hollandse boustyl en is omring van pragtig ontwerpte tuine.
La Clémence spog met 'n moderne gesondheidsorgsentrum wat na die welstand van al ons inwoners omsien. Bo en behalwe primêre gesondheidsorg bied die eenheid ook fasiliteite vir Verswakte- en Subakute-versorging vir beide lang- en korttermynverblyf. Daarby het la Clémence onlangs die opening van Bonheur gevier. Dis 'n gebouekompleks met 20 lieflik ingerigte wooneenhede wat spesiaal ontwerp is vir mense wat lewensbystand benodig.
Sedert die bekendstelling in 2005, het elk van la Clémence se vier ontwikkelingsfases merkwaardige belangstelling geniet. Die eerste drie fases is vinnig uitverkoop, maar daar is enkele voltooide huise beskikbaar vir herverkoop. Die meeste huise by la Clémence word reeds bewoon.